**PLOAIE**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PLOAIE

De-o noapte întreagă tot plouă,

De parcă natura zăludă

Nu vrea ruga mea s-o audă.

Nu ploaie ne trebuie nouă.

Aş vrea să te ţin iar de mână,

Să mergem prin parc sau pe stradă

Ca lumea întreagă să vadă

Că am lângă mine o zână.

Dar plouă.Se văd cum coboară

Perdele compacte de apă.

Setosul pământ se adapă

Cu ploaia aceasta de vară.

Aş vrea să te simt lângă mine

Stăpână a inimii mele.

Să-ţi mângâi obrajii cu stele,

În clipe, de visul meu pline.

Şi ploaia barbară tot varsă

Oceane pe sufletul meu.

Sunt umed. Sunt umed şi greu

Şi totuşi făptura mi-e arsă.

Mă arde un dor necuprins

De gura ta dulce ca mierea.

Mi-e dor să îţi simt mângâierea.

De tine mi-e dorul nestins.

Şi stropii cei grei bat în geamuri

A lor melodie de ape.

E cerul atât de aproape

De parcă se sprijină-ne ramuri.

Iubito, mi-e sete de ţine.

Nici apă, nici vin nu mă-mbată.

Mi-e dor de făptura ta toată.

Mi-e sete de zile senine!

Nici ploaia nu poate să-nece

Iubirea mea fără prihană.

În veşnica orelor goană

Sunt sigur că ploaia va trece.